paragraph_text: Otvoreno prvenstvo Njemačke u tenisu, poznato i pod nazivima German Open ili ATP Hamburg, godišnje je tenisko natjecanje za tenisače u pojedinačnoj konkurencij i parovima. Održava se neprekidno od 1892. u njemačkom gradu Hamburgu. Igra se na zemljanoj podlozi. Dio je ATP World Tour 500 serije. Izvorno se održavao u svibnju kao priprema za Roland Garros, ali vremenom se održavanje turnira ustalilo na srpanj.